Žaiginys

Žaiginys on alev Leedus Raseiniai rajoonis Šiluva vallas. Alevist voolab läbi Sandrava jõgi.

Alevis on põhikool ja raamatukogu. Vaatamisväärsusteks on aastal 1917 ehitatud kirik ja Žaiginyse mõisakompleksi säilinud osad (park, ait).

Ajalugu

Žaiginyse mõisa on esimest korda mainitud aastal 1575, toona olid selle hooneteks pruulikoda ja kõrts. Esimene kirik püstitati asulasse kas aastal 1664 või 1684, praegune aga aastal 1917.

Aastal 1762 andis toonane mõisa omanik Jokūbas Nagurskis osa Žaiginyse maadest frantsisklastele, kes rajasid sinna aastal 1764 kloostri. Klooster tegutses kuni aastani 1832

Nõukogude ajal oli Žaiginyses kohaliku sovhoosi keskus. Asulast sai alev aastal 1972.

Viited

Välislingid 

Alev portaalis vietoves.Lt
Žaiginyse külaseltsi koduleht (leedu keeles)

Leedu alevid
Raseiniai rajoon